สวัสดีครับคือผมอยากสอบถามหน่อย คือแฟนผมเค้ากินยาคุมฉุกเฉินไปช่วงต้นเดือนเมษาก่อนไข่ตกและประจำเดือนมาในวันที่30เมษาซึ่งตรงกับวันที่คาดว่าประจำเดือนจะมาพอดีแต่รอบนี้ประจำเดือนมาน้อยกว่ารอบอื่นและวันที่3เริ่มเป็นสีแดงจางๆมีลิ่ม อยากทราบว่ามันเป็นผลจากอย่าคุมฉุกเฉินใช่มั้ยครับ
สวัสดีค่ะ ยาคุมฉุกเฉินเป็นยาที่ประกอบไปด้วยฮอร์โมนเพศในขนาดสูงมักกินคราวเดียว หรือกิน 2 เม็ดห่างกัน 12 ชั่วโมง การใช้ยาประเภทนี้อาจมีผลข้างเคียงเช่นมีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยหากหลังการใช้ยาคุมไปแล้วมีเลือดที่ออกมาตรงรอบเดือนมาแล้วก็แสดงว่าน่าจะไม่ตั้งครรภ์ แต่สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ โดยเลือดที่ออกมาถ้ามาประมาณ 3-7 วันแล้วหยุด ไม่มีออกมาอีก ก็น่าจะเป็นเลือดประจำเดือนตามปกติ ซึ่งปริมาณอาจแตกต่างกันไปในแต่ละเดือนได้ อาจไม่เกี่ยวกับฤทธิ์ของยาคุมฉุกเฉินโดยตรง